Tîle

Tîle (e F. la Dyle, la Thyle, e Ny. de Dijle), c' est ene aiwe ki prind sourd a Tiyî (viyaedje ki l' no a l' minme provnance) (pol Tîle levantrece, fr. Thyle) ey a Houtin-l'-Vå (pol Tîle coûtchantrece fr. Dyle). 

Les deus Tîle si rashonnèt a Coû-Sint-Stiene.

Adonpwis li mwaisse Tîle riçût l' Trén, pu passer do costé d' Gré-Dwecea e payis flamind (Lovén, Malene), po s' egoliner dins Rupel ki s' va maxhî a l' Escô.

 Etimolodjeye 
A pårti do vî scrijha Thilia (1008), on-z a tuzé å bodje gayel (erî-rfwait) tilo (bigåd, purea), a cåze des noerès aiwes k' ele tchereye do costé d' Brussele.

Come dins Tinre, po les bodjes gayels avou on T, li T a dmoré e walon (Tîle, Tîlsene), et a divnou D e flamind (Dender, Dijle, Dilsen). E francès, il a stî tchoezi Dyle come e flamind mins on a wårdé l' vî no pol Thyle, a Coû-Sint-Stiene et Viyé-l'-Veye.

Tile